RESOLUCIÓN do 22 de maio de 2019, da Dirección Xeral de Xuventude, Participación e Voluntariado, pola que se publica a Resolución do 20 de maio de 2019 respecto das axudas para o programa de iniciativas locais destinadas á xuventude, ao abeiro da Orde do 28 de decembro de 2018 pola que se aproban as bases que rexen as subvencións destinadas ás entidades locais de Galicia para a posta en marcha de iniciativas locais dirixidas á mocidade durante o ano 2019 e se procede á súa convocatoria.
Consellería de Política Social — III. Outras disposicións — 31/05/2019

Mediante a Orde do 28 de decembro de 2018 (DOG núm. 23, do 1 de febreiro de 2019) publicáronse as bases reguladoras e convocouse o procedemento para a concesión, en réxime de concorrencia competitiva, das axudas ás entidades locais de Galicia para a posta en marcha de iniciativas locais dirixidas á mocidade durante o ano 2019.
De conformidade co artigo 18 da citada orde, o órgano competente para resolver é a Dirección Xeral de Xuventude, Participación e Voluntariado, por delegación da persoa titular da Consellería de Política Social.
Así mesmo, o artigo 12 da mesma orde establece que se publicarán no Diario Oficial de Galicia (DOG), de conformidade co previsto no artigo 45 da Lei 39/2015, do 1 de outubro, do procedemento administrativo común das administracións públicas, os actos administrativos e as correspondentes resolucións deste procedemento. Esta publicación producirá os efectos de notificación.
Polo exposto,
Primeiro. Ordenar a publicación no Diario Oficial de Galicia do contido íntegro da Resolución do 20 de maio de 2019, ditada no procedemento BS305E, respecto das axudas para o programa de iniciativas locais destinadas á xuventude, ao abeiro da Orde do 28 de decembro de 2018 pola que se aproban as bases que rexen as subvencións destinadas ás entidades locais de Galicia para a posta en marcha de iniciativas locais dirixidas á mocidade durante o ano 2019 e se procede á súa convocatoria.
Segundo. Comunicar que a Resolución do 20 de maio de 2019, que finaliza este procedemento, esgota a vía administrativa e contra ela pode interpoñerse recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, de conformidade co disposto no artigo 46 da Lei 29/1988, do 13 de xullo, reguladora da xurisdición contencioso-administrativa, no prazo de dous meses contados a partir do día seguinte ao da súa notificación a través desta publicación no Diario Oficial de Galicia.
Non obstante, poderá interpoñerse potestativamente recurso de reposición ante o mesmo órgano que a ditou no prazo dun mes contado a partir do día seguinte ao da súa notificación, a través desta publicación no Diario Oficial de Galicia, de acordo co establecido nos artigos 123 e 124 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 22 de maio de 2019
Mediante a Orde do 28 de decembro de 2018 (DOG núm. 23, do 1 de febreiro de 2019) establecéronse as bases reguladoras e convocouse o procedemento para a concesión, en réxime de concorrencia competitiva, das axudas ás entidades locais de Galicia para a posta en marcha de iniciativas locais dirixidas á mocidade.
Unha vez comprobadas as solicitudes polo órgano instrutor, examinadas pola comisión de avaliación as admitidas a trámite e emitido por esta o informe referido no artigo 16.5, á vista da proposta de resolución formulada polo órgano instrutor, tendo en conta as dispoñibilidades orzamentarias e atribuída a competencia para resolver, por delegación da conselleira de Política Social, segundo o disposto no artigo 18 e na disposición adicional cuarta da orde de convocatoria,
Primeiro. Que non son admisibles a trámite as solicitudes das entidades recollidas no anexo I por non estaren os solicitantes entre os destinatarios das axudas recollidos no artigo 4 da orde de convocatoria, ou por concorrer na solicitude un defecto non emendable, conforme o artigo 13.2 da orde de convocatoria.
Segundo. Que non son susceptibles de obter subvencións as entidades recollidas no anexo II polo incumprimento dos requisitos sinalados no artigo 5 da orde de convocatoria.
Terceiro. Que non son susceptibles de obter subvencións as entidades recollidas no anexo III por concorrer causa de exclusión ao non ser o proxecto subvencionable segundo o artigo 7.
Cuarto. Que son susceptibles de obter subvencións as entidades recollidas no anexo IV, na contía sinalada para cada entidade en aplicación dos criterios de avaliación e prelación establecidos nos artigos 15 e 16, por un importe total de 492.405,48 €.
Quinto. Que non son susceptibles de obter subvencións as entidades recollidas no anexo V, por non acadar o proxecto presentado a puntuación mínima de 50 puntos exixida no artigo 15.1 da orde de convocatoria.
Sexto. De conformidade co artigo 21 das bases reguladoras, farase o pagamento anticipado do 80 % da subvención concedida cando o importe da subvención non supere os 18.000 €. No caso de que o importe da axuda supere os 18.000 €, farase o pagamento anticipado dun 10 % adicional sobre o importe que exceda os 18.000 €. O aboamento da porcentaxe restante do importe da subvención concedida realizarase unha vez recibida e comprobada a xustificación presentada. No caso de que os gastos totais xustificados sexan inferiores ao orzamento do proxecto subvencionado, practicarase a redución proporcional correspondente, sempre que se cumprisen os obxectivos previstos.
Sétimo. A obtención desta subvención é compatible con outras outorgadas coa mesma finalidade por todo tipo de organismos públicos ou privados, sen que en ningún caso o seu importe poida ser de tal contía que, illadamente ou en concorrencia con outras subvencións, axudas, ingresos ou recursos, supere o custo do proxecto. A obtención doutras axudas para o proxecto subvencionado deberá ser comunicada á Dirección Xeral de Xuventude, Participación e Voluntariado no momento en que se coñeza.
Oitavo. A data límite para presentar a xustificación da subvención é o 20 de outubro de 2019.
Xustificarase a totalidade do proxecto subvencionado, para o cal deberá achegarse a documentación relacionada no artigo 20 da orde reguladora.
Noveno. Para os efectos da axuda, deberán terse en conta as limitacións previstas no artigo 7 da orde reguladora.
Así mesmo, e sen prexuízo das demais obrigas establecidas na Lei 9/2007, do 13 de xuño, de subvencións de Galicia, e no resto de normativa estatal ou autonómica aplicable, as entidades beneficiarias das axudas adquiren as obrigas recollidas no artigo 22 da orde reguladora.
Décimo. De acordo co establecido no artigo 23 das bases reguladoras, o incumprimento das obrigas contidas nela, na Lei 9/2007, do 13 de xuño, de subvencións de Galicia, ou na restante normativa que sexa de aplicación dará lugar á obriga de devolver total ou parcialmente a axuda percibida. Para facer efectiva a devolución tramitarase o procedemento de reintegro oportuno, que se axustará ao previsto nos artigos 37 e seguintes da Lei 9/2007, do 13 de xuño, e no título V do Decreto 11/2009, do 8 de xaneiro.
Décimo primeiro. A presente resolución esgota a vía administrativa e contra ela pode interpoñerse recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, de conformidade co disposto no artigo 46 da Lei 29/1988, do 13 de xullo, reguladora da xurisdición contencioso-administrativa, no prazo de dous meses contados a partir do día seguinte ao da súa notificación.
Non obstante, poderá interpoñerse potestativamente recurso de reposición, ante o mesmo órgano que a ditou, no prazo dun mes contado a partir do día seguinte ao da súa notificación, de acordo co establecido nos artigos 123 e 124 da Lei 39/2015, do 1 de outubro, do procedemento administrativo común das administracións públicas.
Décimo segundo. A publicación desta resolución producirá os efectos de notificación, nos termos establecidos no artigo 12 da Orde do 28 de decembro de 2018 e no artigo 45 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 20 de maio de 2019. A conselleira de Política Social.
P.D. (Artigo 18 da Orde do 28.12.2018). Cristina Pichel Toimil. Directora xeral de Xuventude, Participación e Voluntariado.
• Solicitudes conxuntas.
Fusión de concellos:
Agrupación de concellos:
• Solicitudes individuais.
• Solicitudes conxuntas.
Agrupación de concellos:
• Solicitudes individuais.